# data[].attributes.body
Nogle steder i Afrika og Mellemøsten bliver hånden brugt som beskyttelse imod onde ånder, specielt imod onde øjne. Derfor kan man tit se en hånd med et stort øje i håndfladen, der er malet på husmure ved siden af døren. Hånden er også populær som smykkevedhæng og dørhammer.
I muslimske kulturer går hånden under betegnelsen Fatimas hånd. Nogle muslimer mener, at de fem fingre symboliserer islams fem søjler: trosbekendelse, bøn, faste, almisse og pilgrimsfærd.

# data[].attributes.body
Det var i Mekka, at profeten Muhammed blev født. Det var også her, han fik sine første åbenbaringer, hvor Gud talte til ham igennem englen Gabriel. Derfor vender muslimer ansigtet mod Mekka, når de beder. Når en muslim begraves sørger man også for, at ansigtet vender mod Mekka. Mekka er også midtpunkt for den muslimske pilgrimsfærd, der udføres til minde om Abraham, hans hustru Hagar og deres søn Ismael.

# data[].attributes.body
Kabaen er muslimernes største helligdom. Det er en terningformet bygning, som ligger midt i Den store Moské i byen Mekka. Kabaen er det symbolske midtpunkt for alverdens muslimer. Kabaen blev ifølge Koranen bygget af Abraham og hans førstefødte søn, Ismael.

# data[].attributes.body
Halvmånen og den femtakkede stjerne:
Bliver af mange opfattet som symbol for islam

Kabaen:
Er det symbolske midtpunkt for alverdens muslimer

Fatimas hånd:
Er for nogle muslimer et symbol for islams fem søjler

# data[].attributes.body
Halvmånen og den femtakkede stjerne findes i flere muslimske landes flag?
Halvmånen findes også tit på toppen af moskéernes kupler og minareter.

# data[].attributes.body
Mange steder i verden har man fra gammel tid tilbedt solen, månen og stjernerne. Derfor fandtes halvmånen i Konstantinopels flag allerede før Kristi fødsel. Da den kristne kejser Konstantin i 330 gjorde byen til Romerrigets hovedstad, tilføjede han en stjerne til halvmånen i flaget. Stjernen var symbol på Jomfru Maria.